אביבה לורי

אביבה (קריסטינה) לוֹרי (1946 – 9 באוקטובר 2013) הייתה עיתונאית, מרצה לתקשורת וסופרת ישראלית.

ביוגרפיה 
נולדה בשם קריסטינה לורי, בוורוצלב שבפולין, ועלתה לישראל בילדותה עם אחיה והוריה במסגרת עליית גומולקה, ב-1957. המשפחה התגוררה בתל אביב.  למדה בתיכון חדש, בצה"ל שירתה בממר"ם ולאחר שחרורה השלימה לימודי קולנוע וטלוויזיה באוניברסיטת תל אביב.

בהמשך, למדה לימודי קולנוע בסמינר הקיבוצים, במכללה למינהל בחוג לתקשורת ועיתונות ובבית הספר לעיתונות כותרת. לורי החלה לעסוק בתקשורת בתחילת שנות ה-80 של המאה ה-20, עבדה כתחקירנית בתוכנית כלבוטק ובהמשך ככתבת בעיתונים חדשות ומעריב. ב-1993 החלה לעבוד בעיתון הארץ, שבו עבדה עד יום מותה. לורי כתבה במוסף הארץ במגוון נושאים: ספרות, תרבות, חברה, היסטוריה ועוד.

לורי התגוררה בהרצליה, הייתה במערכת יחסים זוגית ואם לבן. היא נפטרה ב-2013 ממחלת הסרטן ונטמנה בבית העלמין "מנוחה נכונה" בכפר סבא.

ספריה

כתיבה
לורי כתבה שלושה מדריכי טיולים:
 "סקי: מדריך לאתרי אירופה", בשיתוף עם שבתאי עזריאל (1991)
 "טוסקנה הקסומה", בשיתוף שלמה פפירבלט (2005)
 "התענוגות של פראג" (2012)

תרגום
 "גן החיים: על אנשים וחיות", שמספר את סיפור הצלת היהודים, בתקופת מלחמת העולם השנייה בגן החיות בוורשה.

קישורים חיצוניים

הערות שוליים 

עיתונאיות ישראליות
עיתונאים ישראלים
סגל הארץ
סופרות ישראליות
סופרים ישראלים
בוגרות תיכון חדש
בוגרי תיכון חדש
ישראליות ילידות פולין
ישראלים ילידי פולין
עולות בשנות ה-1950
עולים בשנות ה-1950
אישים הקבורים בבית הקברות מנוחה נכונה כפר סבא
הרצליה: אישים
בוגרות החוג לקולנוע וטלוויזיה באוניברסיטת תל אביב
בוגרי החוג לקולנוע וטלוויזיה באוניברסיטת תל אביב
ישראליות שנולדו ב-1946
ישראלים שנולדו ב-1946
ישראליות שנפטרו ב-2013
ישראלים שנפטרו ב-2013